ΓΡΑΠΤΗ ΕΡΩΤΗΣΗ E-0563/02

υποβολή: Concepci Ferrer (PPE-DE) προς την Επιτροπή

(28 Φεβρουαρίου 2002)

Θέμα: Μελέτη των επιπτώσεων που η είσοδος της Κίνας στον ΠΟΕ θα έχει στην ευρωπαϊκή κλωστοϋφαντουργία

Η ένταξη της Κίνας στον ΠΟΕ θα δώσει ώθηση στην παγκόσμια οικονομία. Πρόσφατα, η κυβέρνηση της Κίνας ξεκίνησε μια εμπορική εκστρατεία στη Νοτιοανατολική Ασία προκειμένου να επωφεληθεί τα μέγιστα από την είσοδό της στον Παγκόσμιο Οργανισμό Εμπορίου. Πράγματι, η Κίνα και η Ινδία, πριν δύο μόλις εβδομάδες, επεδίωξαν να συσφίγξουν τις σχέσεις τους και να διερευνήσουν την πιθανότητα συνεργασίας μέσω μιας συμφωνίας ελευθέρων συναλλαγών. Παράλληλα άρχισαν συνομιλίες με το Χοννγκ-Κονγκ για την επίτευξη του ίδιου στόχου.

Έχει ή σκέπτεται η Επιτροπή να εκπονήσει κάποια μελέτη με θέμα τις επιπτώσεις που η είσοδος της Κίνας στον ΠΟΕ θα έχει στις ευρωπαϊκές επιχειρήσεις, και ιδιαίτερα στον τομέα της κλωστοϋφαντουργίας·

Απάντηση του κ. Lamy εξ ονόματος της Επιτροπής

(12 Απριλίου 2002)

Είναιπερβολικά δύσκολο να προσδιορίσουμε επακριβώς τον γενικό αντίκτυπο που θα έχει για την Κοινότητα η προσχώρηση της Κίνας στον Παγκόσμιο Οργανισμό Εμπορίου (ΠΟΕ) λόγω του πεδίου των δεσμεύσεων που ανέλαβε η Κίνα στο πλαίσιο της προσχώρησής της και των συστηματικών αλλαγών που θα προκαλέσει η εν λόγω προσχώρηση εντός της χώρας.

Οι κινεζικές δεσμεύσεις αποτελούν ένα πολύ σημαντικό πακέτο ανοίγματος της αγοράς, που καλύπτει τους ειδικούς φραγμούς εμπορίου και συστημικά θέματα και κυμαίνεται από δασμολογικές μειώσεις, προοδευτικές καταργήσεις ποσοστώσεων έως το άνοιγμα του τομέα τωνπηρεσιών ή την κατάργηση των περιορισμών στις ξένες επενδύσεις. Αξίζει ιδιαίτερα να σημειωθεί ότι το εμπορικό καθεστώς της Κίνας θα είναι πολύ πιο φιλελεύθερο από αυτό πολλών μελών του ΠΟΕ ισοδύναμου επιπέδου ανάπτυξης.

Η προσχώρηση της Κίνας ως εκ τούτου θα προσφέρει αυξημένες ευκαιρίες στις κοινοτικές εταιρείες τόσο όσον αφορά τόσο τις εξαγωγές όσο και τις επενδύσεις, και στο πακέτο των κινεζικών δεσμεύσεων θα ενσωματωθούν σε μεγάλο βαθμό οι προτεραιότητες της κοινοτικής βιομηχανίας. Γενικές μελέτες δείχνουν ότι τα συνολικά κέρδη θα είναι θετικά για την Κοινότητα: [π.χ. Ianchovichina Elena, και Will Martin, Trade Liberalization in China's Accession to the World Trade Organization, Washington: World Bank, Ιούνιος 2001].

Η σημερινή εφαρμογή από την Κίνα των δεσμεύσεων του ΠΟΕ θα παρακολουθείται στενά από την Επιτροπή, σε συνεργασία με όλους τους ενδιαφερόμενους παράγοντες της Ευρωπαϊκής πλευράς. Τα θέματα που αφορούν την εφαρμογή θα συζητηθούν τόσο σε διμερείς επαφές με την κινεζική διοίκηση όσο και στο πλαίσιο του Μηχανισμού Μεταβατικής Αναθεώρησης που καθιερώθηκε ειδικά στον ΠΟΕ για να παρακολουθεί τα πρώτα δέκα έτη της συμμετοχής της Κίνας στον ΠΟΕ.

Ένας από τους στόχους της Επιτροπής στο πλαίσιο των διαπραγματεύσεων προσχώρησης στον ΠΟΕ ήταν επίσης να ενθαρρύνει την ενσωμάτωση της Κίνας στην παγκόσμια οικονομία και στην οικονομία της περιοχής, ώστε να προωθήσει την σταθερότητα και την ανάπτυξή της. Η Επιτροπή ως εκ τούτου παρακολουθεί στενά την τρέχουσα συζήτηση στην Ασία όσον αφορά τις πρωτοβουλίες για ζώνη ελευθέρων συναλλαγών, στις οποίες αναφέρεται η ερώτηση του Αξιότιμου Μέλους του Κοινοβουλίου, και το αν συμμορφώνεται με τα κριτήρια που καθόρισε ο ΠΟΕ.

Εξάλλου, η προσχώρηση της Κίνας δεν σημαίνει ουσιαστικά νέες δεσμεύσεις για την Κοινότητα, εκτός από την προοδευτική κατάργηση των ειδικών ποσοτικών περιορισμών που εφαρμόζονται στην Κίνα έως το 2005 (πράγμα που θα γίνει παράλληλα με την προοδευτική κατάργηση των ποσοστώσεων της Κίνας). Αυτό εφαρμόζεται στα τρία βιομηχανικά προϊόντα για τα οποία η Κοινότητα διατηρεί ακόμη ποσοστώσεις:ποδήματα, κεραμικά επιτραπέζια σκεύη, πορσελάνινα επιτραπέζια σκεύη και στις εναπομένουσες ποσοστώσεις της Κοινότητας για τα κλωστοϋφαντουργικά, που πρέπει να καταργηθούν εφόσον η Κίναπήχθη στους κανονικούς κανόνες της συμφωνίας για τα κλωστοϋφαντουργικά προϊόντα και τα είδη ένδυσης (ATC), που συνεπάγεται κατάργηση των ποσοστώσεων έως το τέλος του 2004. Αμέσως μετά την προσχώρηση, η Κοινότητα επέτρεψε στην Κίνα ναπαχθεί στη φάση 2 και 3 στο πλαίσιο της συμφωνίας για τα κλωστοϋφαντουργικά προϊόντα και τα είδη ένδυσης, απελευθερώνοντας με αυτόν τον τρόπον ορισμένους περιορισμούς και χορηγώντας τους αντίστοιχους αυξημένους συντελεστές αύξησης για τις εναπομένουσες ποσοστώσεις. Από το 2002 οι περιορισμοί ισχύουν για συνολικά 39 κλωστοϋφαντουργικά προϊόντα και προϊόντα ένδυσης.

Κατά την περίοδο ως το τέλος του 2004 τα αποτελέσματα της προσχώρησης της Κίνας στις εξαγωγές της προς την Κοινότητα θα είναι περιορισμένα εφόσον οι συντελεστές αύξησης των ποσοστώσεων είναι χαμηλοί, και θα αυξηθούν μόνον περιθωριακά κατά τη διάρκεια αυτής της περιόδου. Πέραν του 2005, και με βάση την προηγουμένη απόδοση της Κίνας που χαρακτηρίζεται από πολύ μεγάλη χρησιμοποίηση των ποσοστώσεων, είναι δυνατόν, ωστόσο, οι κινέζοι επιχειρηματίες να είναι σε θέση να αντλήσουν σημαντικό εμπορικό όφελος από τις αυξημένες δυνατότητες εξαγωγών προς την κοινοτική αγορά, είτε απευθείας είτε αντικαθιστώντας τις εξαγωγές άλλων χωρών. Στην τελευταία περίπτωση ο αντίκτυπος στην κοινοτική αγορά θα είναι λιγότερο βίαιος.

Η Επιτροπή θα δημοσιεύσει προσεχώς μελέτη για τις επιπτώσεις πολιτικής της απελευθέρωσης του εμπορίου το 2005 στον τομέα κλωστοϋφαντουργικών προϊόντων και ειδών ένδυσης και στο εμπόριο της Κοινότητας, όπου θα εξετάζεται ο αντίκτυπος της κατάργησης των ποσοστώσεων στα προϊόντα κλωστοϋφαντουργίας και ένδυσης έναντι της Κίνας.